Mieko Kawakami
Mieko Kawakami (jaapani keeles 川上未映子 Kawakami Mieko; sündinud 29. augustil 1976 Ōsakas) on jaapani kirjanik ja laulja. Kawakami sai tuntuks lauljana, kuid 2006. aastal loobus ta laulmisest ning pühendus kirjandusele. Kirjanduslikku tegevust alustas ta blogijana. 2008. aastal avaldatud romaani Chichi to ran (乳と卵 'Rinnad ja munad') eest pälvis ta Akutagawa auhinna. 2011. aastast on ta abielus kirjanik Kazushige Abega.